paragraph_text: Od svoje prve pojave, Crvena Sonja je s vremenom postala tipičan primjer fantazijske opasne i prelijepe barbarske ratnice koja obično nosi oklop u obliku bikinija. Od sporednog lika koji se povremeno pojavljivao u stripovima o Conanu koje je izdavao Marvel Comics, Crvena Sonja je s vremenom stekla vlastiti strip, Red Sonja, koji izdaje Dynamite Entertainment. Taj je strip serijal nastavljen novim serijalom, pod nazivom Queen Sonja, koji je počeo izlaziti 2010. godine.